section_heading: Životopis
paragraph_text: 1914. – 1916.	 Otac se nalazi na talijanskoj fronti na Soči, odakle se, napose noću, čuje tutnjava topova. Obitelj, koja je u godinama od 1908. do 1911. povećana za još dva člana, proživljava najtežu oskudicu. Kao i velika većina tamošnjeg pučanstva, doslovno gladuje. Prehranjuje se tucanom korom drveća pomiješanom s posijama i neznatnim količinama kukuruznog brašna, što ga dobiva od aprovizacije.